معهد فرنسا ( ل-اينستيتوت دى فرانس L'Institut de France ) هو مجمع علمى فرنساوى اتأسس فى فرنسا سنة 1795 و بيضم خمس اكاديميات : الاكاديميه الفرنساويه L'Académie française ، و هى اول و اقدم الاكاديميات الخمسه ، اسسها الكاردينال ريشيليو Cardinal Richelieu وزير الملك لويس التلاتاشر سنة 1635 ، و عدد اعضائها الدايمين اربعين عضو بيتم اختيارهم من اكبر العلما و الكتاب فى فرنسا مهتهم تطوير اللغه الفرنساوى و فحص المؤلفات التاريخيه و الادبيه و العلميه. اكاديمية المخطوطات و فنون الادب Académie des Inscriptions et Belles-Lettres ، اتأسست سنة 1663. اكاديمية العلوم Académie des sciences ، اتأسست سنة 1666. اكاديمية الفنون الجميله Académie des beaux-arts ، اتأسست سنة 1648. اكاديمية العلوم الاخلاقيه و السياسيه Académie des sciences morales et politiques ، اتأسست سنة 1832. اتأسس المعهد فى 25 اكتوبر سنة 1795 و من سنة 1805 بقى فى مبنى كوليچ دى كوارت ناسيون Collège des Quatre-Nations على نهر السين بالظبط قدام متحف اللوفر فى باريس. المبنى صممه لويس لو فو Louis Le Vau و اتبنى ما بين 1688 و 1662. المعهد بيعتبر برلمان الدارسين و بيدير حوالى 1000 هيئه و كذا متحف ، و بيدى جوايز و منح للابحاث و الدراسات.